
Technický list produktu
NÁZOV PRODUKTU
BOWL 60/80/100
ROZMERY A HMOTNOSŤ
	Názov
	Váha
	Hrúbka steny
	Priemer
	Výška

	BOWL 60
	± 18 kg
	± 24 mm
	± 610 mm
	± 320 mm

	BOWL 80
	± 40 kg
	± 24 mm
	± 820 mm
	± 410 mm

	BOWL 100
	± 71 kg
	± 24 mm
	± 1020 mm
	± 520 mm



POUŽITIE
Vonkajšie prostredie: záhrady , terasy, verejné priestory
Vnútorné prostredie: kancelárie, firmy, byty, komerčné priestory
VŠEOBECNÝ POPIS
Výrobok z  mrazuvzdorného, vysokopevnostného betónu s armovaním. Kvetináč disponuje odtokovým otvorom na dne, ktorý  zabraňuje hromadeniu vody a následnému popraskaniu v zimnom období.
VÝHODY
Vysoká pevnosť a trvanlivosť
Jedinečný vzhľad
Estetická multifunkčnosť
Kusová odlišnosť vďaka ručnej modelárskej výrobe
Možnosť výroby podľa požiadaviek zákazníka : vzhľad/rozmer/logo/nápis
MATERIÁLOVÉ VLASTNOSTI
TYP BETÓNU
Celoprefarbený, vyskopevnostný armovaný betón, pevnostnej triedy  C30/37
MRAZUVZDORNOSŤ
Áno, laboratórne testované podľa EN 13198:2024
VÝSTUŽ
Syntetické mikro a makro vlákna

POVRCHOVÁ ÚPRAVA
Hydrofóbny náter proti nasiakavosti vody
FAREBNÉ PREVEDENIE
Biela, antracitová, piesková
FAREBNÁ STÁLOSŤ
Použité sú anorganické, plnofarebné pigmenty, odolné voči UW žiareniu
FAREBNOSŤ A POVRCHOVÉ ODCHÝLKY
Všetky výrobky od spoločnosti Betorbix s.r.o. sa vyrábajú ručne. Farby, povrchy a vlastnosti sa môžu mierne líšiť. Drsnosť, povrch, praskliny, nerovnosti, vrypy, sú súčasťou dizajnu a nie sú chybou produktu. Tieto aspekty zvýrazňujú charakter výrobkov.
KONTAKT VÝROBKU S VODOU V EXTERIÉRI
Ako každý betónový výrobok pri dlhšom kontakte s vodou mení farbu bodovo, alebo celoplošne. Tento jav je iba dočasný, po vyschnutí sa farebnosť vráti do pôvodného stavu. Pôsobením vody a chladnejších dní sa môžu na povrchu hlavne tmavších farieb, objavovať soľné, vápenné výkvety, ktoré sú väčšinou dočasné a sú prirodzenou súčasťou zrenia betónu a preto sa nepovažujú za vadu produktu. V žiadnom prípade sa ich nesnažte mechanicky , ani chemicky odstraňovať, aby nedošlo k nezvratnému poškodeniu povrchu. Časom sa odstránia samé a na povrchu betónu sa vytvorí stabilná patina.
PODKLAD
Produkty okrem priemeru 60 cm, musia byť umiestené na spevnenom vodorovnom podklade / štrk, betónová pätka, betónová plocha, zámková dlažba/, celou dosadacou plochou, aby nedošlo k ich prevráteniu, prasknutiu, alebo upchaniu odtokového otvoru , v dôsledku sadania pôdy.
ODTOK VODY
Naše výrobky majú v spodnej časti technologický odtokový otvor. Tento otvor nesmie byť upchatý, inak hromadiaca voda v zime zamrzne a dekoráciu roztrhne.
ZIMNÁ ÚDRŽBA
Výrobok si nevyžaduje zimnú údržbu. Je stavaný na voľný priebeh zimy, preto sa treba vyvarovať rozmrazovacím soliam a zakrývaniu igelitom, či fóliou, lebo betón potrebuje ,,dýchať“.
ČISTENIE
Na údržbu stačí čistá voda a handrička, alebo hubka na riad. Výrobky bielej farby sú ošetrené ochranným náterom, ktorý sa vplyvom počasia sám čistí od prebytku zeminy a vtáčiemu trusu. Nepoužívajte chemikálie, kyseliny ani abrazívne čistiace prostriedky.

MANIPULÁCIA
Výrobky od spoločnosti BETORBIX s.r.o., sú zamerané na nízku hmotnosť, aby pomocou popruhov a ľudskej sily, mohli byť umiestňované na miesta, kde sa ťažká technika nedostane. Výrobok sa nesmie ťahať po zemi, hrozí totiž odštiepenie hrán spodnej časti.
KOTVENIE
Samostojaci – vďaka spodnej dosadacej ploche

OPRAVY A RENOVÁCIE
Naše produkty z betónu, sú technicky navrhnuté na dlhšiu odolnosť a dlhú životnosť. Betón je prefarbený v celej štruktúre, preto malé škrabance, mikro praskliny a odreniny nie sú výrazne viditeľné a nevyžadujú si opravu. V prípade menšieho poškodenia, netreba zasahovať , ale poradiť sa s výrobcom o ďalšom možnom postupe opravy, pretože neodborná oprava, môže problém ešte zvýrazniť. V akýchkoľvek otázkach ohľadne produktov sa na nás môžete obrátiť, radi vám poradíme.


